Universitato Ateneo de Manilo

La Universitato Ateneo de Manilo (; ; ankaŭ Ateneo de Manila aŭ Ateneo mallonge) estas privata katolika universitato en Filipinoj, administrata de jezuitoj. 

La eduka sistemo de la universitato inkluzivas elementajn, mezajn kaj altlernejojn. La universitato havas la jenajn fakultatojn: artoj, homsciencoj, komerco, juro, sociologio, filozofio, teologio, medicino, publika sano, biologio, fiziko, kemio, matematiko, komputiko, informa teknologio, mekanika inĝenierado, mediaj sciencoj kaj publika administrado. Aldone al siaj instruaj agadoj, la universitato kunlaboras kun multaj filipinaj privataj kompanioj kaj faras diversajn sciencajn esplorojn.

En 2004, la universitato fariĝis unu el du en Filipinoj (kune kun la Universitato De La Salle) kiuj ricevis la kvaran (plej altan) nivelon de akredito de la Filipina Komisiono pri Alteduko. Ekde 2008, la universitato kunlaboras kun aliaj katolikaj universitatoj en Orienta Azio sub la tiel nomata "Tutmonda Gvidada Programo". La Orienta Azia Pastoreca Instituto (EAPI) estas aligita kun la Ateneo.

Inter ĝiaj iamaj studentoj kaj diplomiĝintoj estas senatanoj, pluraj prezidantoj de la lando inkluzive de Benigno Aquino la 3-a, kaj personecoj kiel José Rizal. Aliaj bonkonataj diplomiĝintoj de la universitato inkludas Felipe Agoncillo, Jose Romeo Orquejo Lazo, Epifanio de los Santos, Pedro Paterno, Pedro Pelaez, Patricio G. Mariano kaj Valentim Ximenes.

 Historio 
Fondita en 1859, ĝi origine estis publika institucio (dum la epoko de hispana kolonia regado en Filipinoj), sed post la Hispana-Usona Milito de 1898 kaj la usona okupacio de la Filipinoj, ĝi perdis siajn registarajn subvenciojn kaj fariĝis privata institucio kun altlerneja statuso. Baldaŭ post la milito, la institucio estis translokigita de Intramuros, Manilo, al Kezonurbo. En 1959, al la institucio oni donis universitatan statuson.

 Referencoj 

 Eksteraj ligiloj 



Kategorio:Informkesto mapligilo sen OSM-rilata ID sur Vikidatumoj
Kategorio:Koordinatoj sur Vikidatumoj
Kategorio:Universitatoj en Filipinoj
Kategorio:Manilo